

**I. REDNA SEJA SKUPŠČINE OBALNE DIJAŠKE SKUPNOSTI**

**V ŠOLSKEM LETU 2024/25**

Spoštovani,

Obalna dijaška skupnost (ODS) združuje vse obalne dijake v eno skupno organizacijo, ki se posveča dijaški problematiki in popestritvi obšolskega življenja dijakov. Na seji bomo izvolili novega predsednika in člane upravnega odbora ODS. Vsaka skupnost dijakov ima pravico do dveh (2) poslancev v skupščini, ki ju z nominacijo določijo dijaki šole.

**IMENOVANJE POSLANCEV – NOVO!**

Da bi povečali demokratičnost odločanja v naši skupnosti, smo se letos odločili, da lahko kdorkoli od dijakinj in dijakov, ki obiskujejo vašo šolo, kandidira za dijaškega poslanca v Skupščini ODS. Imenovanje osvojita kandidata, ki na glasovanju, ki bo potekalo prek spleta, osvojita največje število glasov. Dijaki lahko kandidirajo za poslanca tako, da na elektronski naslov [ods@soup.si](mailto:ods@soup.si) pošljejo sporočilo in v zadevi zapišejo ''IME SREDNJE ŠOLE – KANDIDATURA ZA POSLANCA'', v sporočilu pa zapišejo svoje ime in priimek in kontaktne podatke, kot sta elektronski naslov (1) in telefonska številka\*\*. Ob tem naj priložijo tudi potrdilo o vpisu ali fotografijo dijaške izkaznice (obe strani).

Predloge zbiramo do vključno **22. septembra 2024 do 15.00 ure**. Prejeta imena bomo **23. septembra 2024** vnesli v digitaliziran sistem, na katerem bo potekalo glasovanje. Glasovanje za imenovanje bo potekalo **od vključno 24. septembra 2024 do 25. septembra 2024 po priloženem urniku**. Identifikacija dijakinj in dijakov z ugotavljanjem volilne pravice (izkazovanje statusa dijaka) bo potekalo v virtualnem okolju prek aplikacije Google Meets. Po ugotovljeni volilni pravici bo vsak posameznik prejel enkratno povezavo do glasovnice, kjer bo lahko oddal svoj glas. Kandidata vaše šole, ki bosta osvojila imenovanje bosta na navedeni elektronski naslov (1), **26. 9. 2024 dopoldne,** prejela potrdilo o osvojeni kandidaturi in obrazec za imenovanje, ki ga boste na podlagi potrjenega rezultata izpolnili tako, da boste z njim imenovali poslanca vaše skupnosti dijakov. Obrazec bomo posredovali tudi v tajništvo vaše šole. Spomnimo, dijaški poslanci brez ustreznega imenovanja ne morejo voliti na skupščini, zato šole prosimo za nemoteno sodelovanje pri imenovanju predstavnikov.

V primeru, da se za kandidaturo za poslanca vaše skupnosti dijakov ne odloči nihče od dijakov, bomo o tem pravočasno obvestili skupnost dijakov in njenega mentorja (prek tajništva šole) ter vas v ločenem elektronskem sporočilu pozvali k neposrednemu imenovanju poslancev vaše skupnosti dijakov (po starem sistemu).

Slika, ki vsebuje besede besedilo, pisava, grafika, grafično oblikovanje

Opis je samodejno ustvarjen

**URNIK GLASOVANJA ZA DIJAŠKE POSLANCE**

Identifikacija za glasovanje bo potekala v torek, 24. septembra 2024 in sredo, 26. septembra 2024, po naslednjem urniku:

**TOREK, 24. 9. 2024:** od 13.00 do 18.00

**SREDA, 25. 9. 2024:** od 10.00 do 11.00 in od 13.00 do 17.00

Identifikacija volivk in volivcev bo potekala v virtualnem omrežju Google Meets na povezavi, ki bo dostopna na: https://soup.si/sl/novice/volitve-obalne-dijaske-skupnosti-2024

Za identifikacijo bo potrebno vklopiti kamero in mikrofon.

Glasovanje za poslanca skupnosti dijakov bo mogoče do 25. 9. 2024 do 17. ure.

Glasovanje bo v torek hkrati omogočeno tudi v fizični obliki na sedežu ODS, na naslovu Čevljarska ulica 27, 6000 Koper, v času delovanja info točke. Fizično bo mogoče oddati svoj glas do 15. ure (24. 9. 2024).

Slika, ki vsebuje besede besedilo, pisava, grafika, grafično oblikovanje

Opis je samodejno ustvarjen

**DOKUMENTACIJA – OBVEZNO**

Dijaški poslanci so predstavniki vseh srednjih šol občin Slovenske Istre. Iz vsake skupnosti sta vabljena po dva (2) poslanca, ki morata imeti s seboj veljavno potrdilo o šolanju ali potrjeno dijaško izkaznico za tekoče šolsko leto. Dijaški poslanci morate obvezno potrditi udeležbo prek elektronske pošte (ods@soup.si) s posredovanim scanom/fotografijo imenovanja, ter pripisom »potrjujem udeležbo« do nedelje, **29. 9. 2024 do 14.00 ure**.

**Imenovanje mora biti ožigosano in podpisano s strani ravnatelja\_ice ali mentorja\_ice skupnosti dijakov in ga je potrebno fizično predložiti pred samo sejo skupščine.**

Obvezen je tudi osebni dokument ali dijaška izkaznica. Dijaki, ki ne bodo izpolnjevali teh pogojev in izpolnili prijave preko elektronske pošte, **ne** bodo imeli pravice do funkcije poslanca na seji.

Za dodatne informacije nas lahko kontaktirate preko elektronske pošte: [ods@soup.si](mailto:ods@soup.si)

I. redna seja skupščine Obalne dijaške skupnosti v šolskem letu 2024/25 bo

**30. septembra 2024, v prostorih ŠOUP (v Kopru, na Čevljarski ulica 27), s pričetkom ob 10.00 uri**.

Zaželeno je, da predstavniki šol pridejo 10 minut pred začetkom seje.

Pogoji za pridobitev volilne pravice:

* potrdilo o šolanju ali potrjena dijaška izkaznica za tekoče šolsko leto,
* potrjena udeležba preko elektronske pošte ([ods@soup.si](mailto:ods@soup.si)) do 29. 9. 2024 do 14.00 ure,
* osebni dokument ali dijaška izkaznica,
* imenovanje.

|  |
| --- |
| **Liza Levandovska**  predsednica  Obalne dijaške skupnosti |

**Prosimo, da šole imenovanima dijakoma tisti dan opravičite odsotnost od pouka, ki bo nastala zaradi udeležbe na seji. Udeležba na seji je pomembna za razvoj aktivnega državljanstva, vaši dijaki pa lahko s svojo udeležbo na glasovanju podprejo vaše dijake, ki kandidirajo na funkcije ODS.**